***Rødt korn*** (kinesisk: 高粱|高粱), er en kinesisk krigsfilm og romantisk drama fra 1987, regissert av Zhang Yimou etter romanen av samme navn av forfatteren Mo Yan. De ledende rollene spilles av Gong Li, Jiang Wen og Teng Rujun.

Filmen vant Gullbjørnen ved Filmfestivalen i Berlin. Den ble også kåret til beste film ved Gullhanen (delt med *The Old Well*) og ved Hundred Flowers Awards (her delt med *The Old Well* og *The Savage Land*). I tillegg ble den tildelt prisen for fremragende film ved Huabiao Awards (delt med flere filmer).

Handlingsreferat
----------------

Historien finner sted i en landlig landsby i Kinas østlige provins Shandong under den Andre kinesisk-japanske krig. Det er fortalt fra synspunktet til hovedpersonens barnebarn, som mimrer over deres bestemor, Jiu'er. Hun var en fattig jente som ble sendt av foreldrene sine til et arrangert ekteskap med en gammel mann, Li Datou, som eide et sorghum-destilleri og som sliter med spedalskhet. Men når bryllupsfesten til Jiu'er skal krysse en åker med sorghum, blir de angrepet av en banditt. En av mennene som ble ansatt for å bære Jiu'ers sedanstol, klarer å slåss mot gjerningspersonen. Men etter at Jiu'er trygt har nådd destilleriet, forsvinner redningsmannen hennes – som hun hadde sett på under turen. På destilleriet blir det oppdaget at Li Datou allerede har dødd av mystiske årsaker, noe som fører til at mange av destilleriets arbeidere mistenker drap. Ingenting kan imidlertid bevises.

Ettersom Jiu'ers avdøde ektemann var uten noen egne arvinger, blir det Jiu'er som tar over eierskapet for destilleriet. Hun forsøker å inspirere arbeiderne til å være stolte over vinen deres. En dag blir Jiu'ers kjæreste og fortellerens bestefar full, og insisterer høylydt overfor gruppen av menn som følger ham at han skal dele sengen med henne. Når han kommer inn på soverommet, er hun imidlertid flau over hans oppførsel og kaster ham ut. Kort tid senere kidnapper en gruppe banditter Jiu'er, og tvinger destilleri-arbeiderne til å betale løsepenger for hennes frihet. Jiu'er blir senere løslatt, men fortellerens bestefar kommer tilbake – og tar ut sitt sinne ut på arbeiderne ved å tisse i fire beholdere som inneholder brennevin. Til deres overraskelse gjør urinen på en eller annen måte at brennevinet smaker bedre enn noen gang. Produktet har blitt kraftig forbedret, og destilleriet begynner å større økonomisk suksess enn tidligere.

Men konflikten mellom japanerne og kinesere bryter ut, og soldater fra den keiserlige japanske hæren invaderer området. De japanske soldatene torturerer og drepe Jiu'ers nære venn Luohan, en respektert destilleri-arbeider. Jiu'er oppfordrer arbeiderne til å hevne hans død. Ved tidlig daggry gjemmer alle arbeiderne seg i sorghum-feltet, hvor de forbereder et bakhold på de japanske militære kjøretøyene så snart disse skal passere. Mens de venter, blir arbeiderne imidlertid distrahert av sult. Når Jiu'er blir informert om dette av sitt lille barn (fortellerens far) tar hun fram litt lunsj til arbeiderne. Men hun ankommer åkeren samtidig med japanerne, og Jiu'er blir skutt og drept i den kaotiske trefningen som oppstår. Bare fortellerens bestefar og far klarer å overleve sammenstøtet.

Medvirkende
-----------

* Gong Li – bestemor
* Jiang Wen – bestefar
* Ji Chunhua – Sanbao
* Teng Rujun – onkel Luohan

Referanser
----------

1. 1 2 3  ; *Allmovie*; besøksdato: 24. desember 2023.
2. 1 2 3  ; *Internet Movie Database*; besøksdato: 24. desember 2023.
3. 1 2  ; besøksdato: 18. april 2016.
4. ↑  ; besøksdato: 18. april 2016.
5. ↑  ; besøksdato: 18. april 2016.
6. 1 2 3 4 5 6 7 8 9 10 11 12 13 14 15 16 17 18 19 20 21   Internet Movie Database, «Release info», besøkt 25. desember 2023[Hentet fra Wikidata]
7. 1 2 3 4   Internet Movie Database, «Awards», besøkt 24. desember 2023[Hentet fra Wikidata]
8. ↑  «Filmen på dagbladet.no» **(norsk)**. Besøkt 6. januar 2016.
9. ↑  «Golden Rooster Awards (1988)». *IMDb*. Besøkt 1. februar 2024.
10. ↑  «Hundred Flowers Awards (1988)». *IMDb*. Besøkt 1. februar 2024.
11. ↑  «Huabiao Film Awards (1987)». *IMDb*. Besøkt 22. mars 2024.

Eksterne lenker
---------------

* (en) *Rødt korn* på Internet Movie Database Rediger på Wikidata

* (en) *Rødt korn* på Hong Kong Movie Database Rediger på Wikidata

* (no) *Rødt korn* hos Filmfront Rediger på Wikidata

* (sv) *Rødt korn* i Svensk Filmdatabas Rediger på Wikidata

* (da) *Rødt korn* i Danmark Nationale Filminstitut Rediger på Wikidata

* (en) *Rødt korn* på AllMovie Rediger på Wikidata

* (fr) *Rødt korn* på Allociné Rediger på Wikidata

* (nl) *Rødt korn* på MovieMeter Rediger på Wikidata

* (en) *Rødt korn* på Turner Classic Movies Rediger på Wikidata

* (en) *Rødt korn* på Rotten Tomatoes Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND **·** BNF **·** BNF (data) **·** BNE
 |